මීතොටමුල්ල කුණු කන්දට එරෙහි ජනතා ව්‍යාපාරයේ සත්‍යග්‍රහයට පහරදීමේ සිද්ධියට අදාල නඩුව අධිකරණය හමුවේ ඊයේ කැදවූ අවස්ථාවේදී වැල්ලම්පිටිය පොලිසිය සහ අගතියට පත් පාර්ශවයේ නීතිඥවරුන් අතර දැඩි උණුසුම්කාරී තත්ත්වයක් ඇති වුණා.මෙම තත්ත්වය පාලනය කරගත නොහැතිවු මහෙස්ත්‍රාත්වරයා නඩුව විභාග කිරීම කල්තබමින් විනිශ්චය අසුනෙන් බැස ගොස් ඇති බවයි වාර්තා වන්නේ.කෙසේ වෙතත් මහේස්ත්‍රාත් අධිකරණයේ කටයුතු යලි ආරම්භ වීමෙන් පසුව මෙම පහර දීමේ සිද්ධියට චෝදනා එල්ල වූ  කොළොන්නාව නගර සභාවේ සභාපති  රවීන්ද්‍ර උදයශාන්ත දැඩි ඇප කොන්දේසි මත මුදා හැරීමට කොළඹ අතිරේක මහෙස්ත්‍රාත් මොහොමඞ් නිහායි නියෝග කළා.